વડોદરા: દિવાળી હવે બિલકુલ નજીકમાં આવવા જઇ રહી છે ત્યારે વડોદરામાં કોર્પોરેશનનાં આરોગ્ય વિભાગની ટીમે સપાટો બોલાવ્યો છે. વડોદરામાં આરોગ્ય વિભાગે મીઠાઈ અને ફરસાણ વેચનારા વેપારીઓને ત્યાં દરોડા પાડ્યાં છે. શહેરમાં આરોગ્ય વિભાગે ચાર જુદી-જુદી જગ્યાઓએ ચેકિંગની કાર્યવાહી હાથ ધરી છે. આરોગ્ય વિભાગનાં અધિકારીઓએ ફરસાણ અને મીઠાઈઓનાં સેમ્પલ લઈને આ મામલે વધુ તપાસ પણ હાથ ધરી છે.